مریەم میرزاخانی
مریەم میرزاخانی (لەدایکبووی ١٢ی ئایاری ١٩٧٧–مردووی ١٤ی تەممووزی ٢٠١٧) ماتماتیکزانێکی ئێرانی بوو. لە ١ی ئەیلوولی ٢٠٠٨ بوو بە مامۆستای ماتماتیک لە زانکۆی ستانفۆرد لە ئەمریکا. لە ئابی ٢٠١٤ توانی خەڵاتی فیلدزی جیھانی بەرێتەوە کە تایبەتە بە زانستی ماتماتیک، ناوبراو یەکەم ئێرانی و  یەکەم ژن بوە تاکوو ئێستا توانیبێتی ئەم خەڵاتە بباتەوە. ھەر لە ساڵی ٢٠١٤ بەھۆی بردنەوەی ئەو خەڵاتە ئاژانسی CNN وەک یەکێ لە کاریگەرترین ژنەکانی ساڵی ٢٠١٤ی دانا.
ڕۆژی لەدایکبوونی مریەم میرزاخانی ٢٢ی گوڵان (سێھەمی مەی) لەلایەن یەکێتیی نێونەتەوەیی ئەنجومەنی ماتماتیکی جیھان بە پێشنیاری کۆمیتەی ژنانی ئەنجومەنی ماتماتیکی ئێران بەناوی ڕۆژی جیھانیی ژن لە ماتماتیک ناونرا. ناوبراو لە ١٤ی تەممووزی ٢٠١٧ بەھۆی شێرپەنجەی مەمک کۆچی دوایی کرد.

سەرچاوەکان 

وتارە ھەتیوەکان
ماتماتیکزانانی ئێرانی
خەڵکی تاران
لەدایکبووانی ١٩٧٧
مردووانی ٢٠١٧
ماتماتیکزانانی ژن
ماتماتیکزانانی سەدەی ٢١ەم
مردنەکان بەھۆی شێرپەنجە لە کالیفۆرنیا
ئەندامانی ئەکادیمیای فەڕەنسی بۆ زانست
ئەندامی زانستی ئەکادیمیایی نەتەوەیی نەتەوە یەکگرتووەکانی ئەمریکا
براوەکانی خەڵاتی فیڵدز
مردنەکان بەھۆی شێرپەنجەی مەمک